Nr. Inreg. 62/.18.12.2025

**CAIET DE SARCINI**

pentru achiziția de Servicii de publicitate și informare în cadrul proiectului

**”INVESTIȚII ÎN TEHNOLOGII DIGITALE- SISTEM DE MANAGEMENT PENTRU DEPOZIT”**

Coduri CPV:

79341000-6 Servicii de publicitate

79342200-5 Servicii de promovare

22462000-6 Materiale publicitare

39294100-0 Produse informative si de promovare

79822500-7 Servicii de proiectare grafica

79823000-9 Servicii de tiparire si de livrare

79341400-0 Servicii de campanii de publicitate

**1. INFORMAȚII GENERALE**

Caietul de sarcini constituie ansamblul cerintelor care sunt solicitate a fi indeplinite.

1.1. MODALITATEA DE TRANSMITERE A OFERTELOR

In vederea elaborarii si transmiterii ofertelor, ofertantii trebuie sa respecte prevederile Caietului de Sarcini. Se solicita ca ofertele sa fie depuse în original la sediul Achizitorului, respectiv: Adresa comunicare : Şos. Mihai Bravu nr. 255, parter+ etaj 2, sector 3, Bucuresti, sau la adresa de e-mail [financiar@petfactory.ro](mailto:financiar@petfactory.ro), [sorin.fliundra@petfactory.ro](mailto:sorin.fliundra@petfactory.ro).

1.2 DESCRIEREA CADRULUI EXISTENT

SCURTA DESCRIERE A PROIECTULUI

PET FACTORY SRL beneficiază de asistență financiară, acordata prin Programul Planul Național de Redresare și Reziliență(PNRR), Pilonul III. Creștere inteligentă, sustenabilă și favorabilă incluziunii, inclusiv coeziune economică, locuri de muncă, productivitate, competitivitate, cercetare, dezvoltare și inovare, precum și o piață internă funcțională, cu întreprinderi mici și mijlocii (imm-uri), Componenta C9. suport pentru sectorul privat, cercetare, dezvoltare și inovare, Investiția I3. Scheme de ajutor pentru sectorul privat, Măsura 1. Schemă de minimis și schemă de ajutor, Schema de ajutor de minimis DIGITALIZAREA IMM-URILOR - GRANT DE PÂNĂ LA 100.000 EURO PE ÎNTREPRINDERE CARE SĂ SPRIJINE IMM-URILE ÎN ADOPTAREA TEHNOLOGIILOR DIGITALE, în baza Contractului de finantare nr. 42.1/I3/C9 semnat în data de 04.04.2025

Proiectul presupune investiții pentru îmbunătățirea proceselor reducerii costurilor curente, adaptabilitatea la noile cerinte tehnologice performante, înlocuirea echipamentelor depășite din punct de vedere moral și tehnic, îmbunătățirea condițiilor de muncă, cresterea rentabilității societății. Sistemul Warehouse Manager ajută la eficientizarea depozitului pe partea de:

Recepții, Stocare, Picking, Verificare comenzi, Ieșiri, Inventariere rapidă, Harta depozitului, Cântărire produse, Semnalizare lipsă stoc, Management scăzăminte, Vânzare showroom, Verificare stocuri, Verificare prețuri, Scanare coduri de bare, Imprimare etichete, Imprimare coduri de bare, Produse cu dată de expirare, Produse cu serii de lot, Produse cu serial number, Unități de măsură alternative, Transferuri între locații, Transferuri între gestiuni, Retururi și stornări, Producție.

Perioada de implementare a proiectului este de 8 luni, respectiv între data de 05 aprilie 2025 și data de 31 decembrie 2025, cu posibilitate prelungire până la 28 februarie 2026. Valoarea totală a proiectului este de 595.446,86 lei, din care, valoarea totală a finanțării nerambursabile din PNRR este de 442.701,00 lei.

Valoarea estimata pentru efectuarea de cheltuieli cu publicitatea este de 7.000,00 lei fara TVA( 8.330,00 lei cu TVA)

Proiectul reprezintă o etapă semnificativă deoarece prin alegerea unui soft WMS pentru depozit aduce companiei beneficii precum:

-Costuri reduse si economii majore de timp

-Optimizarea capacitatii de stocare prin depozitare inteligenta

-Scurtarea timpilor de picking prin identificarea rapidă a produselor

-Eliminarea activitatilor manuale repetitive si reducerea erorilor umane

-Reducerea retururilor prin cresterea acuratetii datelor

-Cresterea productivitatii prin simplificarea taskurilor

-Control deplin prin vizibilitate sporita asupra tuturor operatiunilor

-Trasabilitate loturi si inventariere rapida

-Imbunatatirea comunicarii interne si a relatiilor cu clientii / partenerii

-Fluidizarea fluxului de date prin integrare cu alte sisteme

-Profitabilitatea unei companii este strans legata de folosirea inteligenta a resurselor, activitati eficiente, informatii corecte, clienti multumiti si, nu in ultimul rand de monitorizarea atenta si constantă a situației din depozit.

Lucrările care vor fi realizate în cadrul proiectului sunt localizate în: Sat Afumaţi, Comuna Afumaţi, SPATIUL PET FACTORY, IMOBILUL BUN4, CTPARK BUCHAREST NORD, in suprafata de 13.753 MP, Județ Ilfov, zona BUCUREȘTI- ILFOV, Romania1.3 ACHIZITOR PET FACTORY S.R.L va asigura serviciile de asistență tehnică pentru managementul proiectului, publicitate și supervizarea lucrărilor de execuție.

În aceasta calitate, trebuie să asigure realizarea masurilor de informare si publicitate ale proiectului, cu scopul de a promova asistenta financiară acordata de UE prin PNRR/ Pilonul III/ Componenta C9/ Investiția I3/ Măsura 1/ DIGITALIZAREA IMM-URILOR - GRANT DE PÂNĂ LA 100.000 EURO PE ÎNTREPRINDERE CARE SĂ SPRIJINE IMM-URILE ÎN ADOPTAREA TEHNOLOGIILOR DIGITALE, si de a asigura vizibilitatea activitatii.

Consultantul ce va fi desemnat în urma atribuirii, pe baza Contractului incheiat intre Consultant si Beneficiar, Consultantul trebuie sa realizeze si furnizeze materiale informative si publicitare, obiecte promotionale, spoturi publicitare, film documentar, comunicate de presă, emisiuni TV si radio, conferințe de presă, seminarii educative/intalniri publice, pagină web a proiectului actualizată pe perioada contractuală etc., plăcile și materialele de afișaj aferente panourilor temporare și plăcilor permanente pentru contractele de lucrări etc. in vederea informarii

populatiei beneficiare cu privire la lucrarile de investitii realizate in cadrul proiectului cofinantat din fonduri europene si promovarii asistentei financiare a CE si a beneficiilor economice, sociale si de mediu care vor fi obtinute odata cu realizarea si implementarea investitiei propuse.

1.4 BENEFICIAR

Beneficiarul produselor care fac obiectul prezentului contract este PET FACTORY SRL.

**2. SCOPUL CONTRACTULUI SI REZULTATE ASTEPTATE**

2.1. OBIECTIV GENERAL

Obiectivul general al prezentului contract este informarea tuturor grupurilor tinta privind implementarea

programului de investitii ÎN SISTEM DE MANAGEMENT PENTRU DEPOZIT - WMS si avantajele obtinute in urma implementarii acestui sistem.

2.2. OBIECTIVE SPECIFICE

• informarea publicului asupra obiectivelor, activitatilor, lucrarilor si rezultatelor din cadrul proiectului

implementat de PET FACTORY SRL precum si despre avantajele rezultate in urma derularii investitiilor din PNRR;

• realizarea de achizitii solutii tehnice de automatizare, aplicatie software si echipamente hardware TIC care vor duce la dezvoltarea societatii din punct de vedere financiar si digital;

• realizarea de cursuri de instruire:competente digitale si instruire personal care vor utiliza echipamentele hardware;

2.3. PUBLIC ȚINTĂ

Publicul tinta vizat de produsele de publicitate solicitate este constituit din:

- populatia locala din aria de referinta a proiectului;

- clienti (agenti economici, institutii publice);

- autoritati locale si regionale;

- reprezentanti ai organizatiilor neguvernamentale relevante;

- reprezentanti mass-media.

2.4. MESAJE CHEIE

Mesajele care vor fi comunicate in cadrul materialelor publicitare informative, produselor promotionale, comunicatelor de presa si a produselor audio-video realizate in cadrul contractului vor avea in vedere, dar fara a se limita la acestea, urmatoarele:

 importanta contributiei financiare a Uniunii Europene, fara de care, Achizitorul ar fi obligat

sa finanteze intreaga investitie din surse proprii, in vederea respectarii standardelor impuse prin legislatia actuala;

**3. SERVICII ȘI CARACTERISTICI TEHNICE SOLICITATE PRESTATORULUI**

3.1. MATERIALE PUBLICITARE TIPĂRITE

Avand in vedere ca Proiectul se va desfaura pe parcursul programuluie de finantare si anume

PNRR, Presatorul va lua in calcul la elaborarea ofertei, o revizuire a conceptiei grafice si a

machetelor in functie de noile cerinte ale manualelor de Identitate Vizuală .

3.1.1. DESCRIEREA TEHNICĂ A SERVICIILOR DE PRODUCȚIE MATERIALE PUBLICITARE TIPĂRITE pe toate materialele PNRR de promovare destinate publicului, beneficiarilor sau potențialilor beneficiari vor fi utilizate, obligatoriu, următoarele elemente de identitate vizuală:

• Logo-ul Uniunii Europene cu textul „Finanțat de Uniunea Europeană NextGenerationEU”- stânga sus;

• Sigla Guvernului României - mijloc, sus;

• Logo-ul PNRR (siglă) - colțul din dreapta sus, obligatoriu ultima din rândul de sus;

• Logo-ul beneficiarului (dacă există și se dorește a fi folosită) – partea de jos a documentului;

• Textul care va apărea pe toate materialele de promovare finanțate prin PNRR, poziționat în partea de jos a materialelor este: „PNRR. Finanțat de Uniunea Europeană –UrmătoareaGenerațieUE”;

• Adresa paginii de web a programului: https://mfe.gov.ro/pnrr/ va apărea pe toate materialele, împreună cu pagina de Facebook (https://www.facebook.com/PNRROficial/).

Frecvența acțiunilor întreprinse de către coordonatorii de reformă în vederea asigurării publicității și transparenței în procesul de consultare publică a proiectului de reformă se face cel puțin prin respectarea prevederilor legislației naționale în materie.

Dimensiunea logo-urilor poate varia în funcție de formatul și dimensiunea documentului, dar fiecare siglă luată individual nu poate fi mai mică de 1 cm. Această regulă se impune pentru a asigura lizibilitate logo-ului. Se va respecta ordinea, alinierea și proporția dintre cele 3 logo-uri.

Dimensiunea minimă admisă a logo-urilor amintite este de 1 cm. Excepție fac obiectele promoționale

de mici dimensiuni, unde logo-urile pot fi mai mici de 40 mm, afișate fără slogan. Dimensiunea minimă în cazul acesta (fără slogan) este de 15 mm.

Spațiul dintre logouri poate varia în funcție de formatul și dimensiunea documentului, dar nu poate fi mai mic decât de 1x mărimea logo Uniunii Europene. Spațiul de siguranță va fi asigurat plasând cele 3 sigle la cel puțin 1 cm, lateral și sus, fața de marginea documentului (foi cu antet, publicații, afișe, autocolante).

|  |  |  |  |  |
| --- | --- | --- | --- | --- |
| Nr.  crt. | Denumire produs | Cantitate  (buc.) | Caracteristici tehnice | Servicii  solicitate |
| 1 | Fluturași | 20 | Format inchis: 21 x 10 cm (A4 pliat in 3),  Tiparire: ambele fete, Tipar: policromie  integral, Hartie: offset dublu cretata  (lucioasa sau mata) minim 150 g/mp | - concepție grafică  - machetare  - tipărire |
| 2 | Pliante | 20 | Format: inchis A5, deschis A4 Hartie: offset,  dublu cretata (lucioasa sau mata) minim  300 g/mp, Tipar: policromie integral | - concepție grafică  - machetare  - tipărire |
| 3 | Afișe | 1 | Format: A2, Hartie: offset dublu cretata  (lucioasa sau mata), minim 300 g/mp, carton plastifiat sau aluminiu. Tipar: policromie integral, Print digital | - concepție grafică  - machetare  - tipărire |
| 4 | Autocolante  și/sau plăcuțe | 10 | Dimensiuni:   Autocolante pentru colantari mari  100x100mm –3 bucati   Placute Alcubond mici 100x100mm – 4  bucati   Placute Alcubond mari 200x200mm –2  bucati  Placute alcubond sau similar cu  dimensiunea minima de 200x200mm pentru  utilajele liniilor tehnologice.  Autocolantele pentru colantari –1 buc  inscriptionate cu cerneala UV sau ecosolvent, va fi un autocolant premium,  polimeric rezistent la conditiile dure in care  va fi folosit (diferentele mari de temperatura  intre anotimpuri sau intre zi/noapte,  suprafata denivelata pe care este montat,  actiunea prelungita a factorilor mecanici si  de mediu la care este suspus, spalari dese  ale echipamentelor/utilajelor etc). Se va  folosi pentru autocolantele auto un kit  format din folie autocolanta polimerica,  subtire si foarte flexibila (60-70 microni) si o folie de laminare lucioasa, cu adeziv  polimeric si protectie UV, cu cerneala pe  baza de apa, foarte flexibila, care va adera  foarte bine la formele curbate ale  echipamentelor/utilajelor; calitatea printului  cu durabilitate in timp de cel putin cinci ani  de la data finalizarii proiectului. Numarul de  bucati din fiecare dimensiune va fi stabilit  de Beneficiar pe parcursul derularii  contractului | - conceptie grafica  - machetare  - tiparire |
| 5 | Panou de afișaj temporar | 1 | Dimensiunea A2. Panoul va fi  Confectionat din material rezistent (ex.  Plexiglas, tablă, alucobond sau similar). In  toate situatiile, se va urmari ca dimensiunile panoului sa fie suficient de mare, astfel  incat informatiile afisate sa fie vizibile de la  distante mari si textul sa fie suficient de  lizibil. Prestatorul va realiza doar  placa/suprafața de afisaj, precum si  montarea acesteia pe panouri.  Responsabilitatea executarii structurii  metalice, incluzand fundatia acesteia si  montarea panourilor temporare revine  Antreprenorilor contractelor de lucrari | - conceptie grafica  - machetare  - tiparire  - asistență pentru  obținerea  autorizațiilor de  construire pentru  montajul  panourilor  - montarea/aplicar  ea materialului  de afișaj pe  structura  panourilor |
| 6 | Placă pentru  amplasare  permanentă | 1 | Latime 80 cm si inaltime 50 cm. Placile vor fi confectionate din materiale rezistente (ex.  Plexiglas, tablă, alucobond sau similar). În  toate situatiile, se va urmari ca dimensiunile  plăcilor sa fie suficient de mari, astfel incat  informatiile afisate sa fie vizibile de la  distante mari si textul sa fie suficient de  lizibil. Prestatorul va realiza doar  placa/suprafața de afisaj, precum si  montarea acesteia pe plăci.  Responsabilitatea executarii structurii  metalice, incluzand fundatia acesteia si  montarea plăcilor permanente revine  Antreprenorilor contractelor de lucrari | - conceptie grafica  - machetare  - tiparire  - asistență pentru  obținerea  autorizațiilor de  construire pentru  montajul plăcilor  - montarea/aplicar  ea materialului  de afișaj pe  structura plăcilor |

**LOGO/EMBLEMA UNIUNII EUROPENE ȘI NEXTGENERATION EU**

Sigla Uniunii Europene este formată dintr-un dreptunghi albastru a cărui lungime este o dată și

jumătate mai mare decât înălțimea, în care sunt încadrate 12 stele galbene.

Cele 12 stele galbene ale siglei Uniunii Europene, situate la intervale egale, formează un cerc

imaginar al cărui centru se află la intersecția diagonalelor dreptunghiului (stelele sunt poziționate

asemenea cifrelor pe cadranul unui ceas). Raza acestui cerc este egală cu o treime din înălțimea

steagului.

Fiecare stea are cinci vârfuri așezate pe circumferința unui cerc imaginar a cărui rază este egală cu

1/18 din înălțimea steagului. Toate stelele sunt așezate având unul din vârfuri dispus vertical și

îndreptat în sus și alte două vârfuri așezate pe o linie care face un unghi drept cu catargul steagului.

Numărul stelelor este invariabil 12.

Sigla are următoarele culori:

**Pantone reflex blue**  **Pantone yellow**

CMYK: 100-80-0-0 CMYK: 0- 0-100- 0

RGB:0-51-153 RGB: 255-204-0

HEX: 003399 HEX: FFCC009

• În cazul în care se utilizează tetracromia, recreați cele două culori standard utilizând cele

patru culori ale tetracromiei.

• PANTONE REFLEX BLUE se obține printr-o combinație de 100% “Process Cyan” și de 80%

“Process Magenta”.PANTONE YELLOW se obține utilizând 100% “Process Yellow”.

• În cazul folosirii siglei la o culoare, se va folosi Pantone Reflex Blue, negru sau alb.

Folosind culoarea neagră, trasați conturul dreptunghiului cu negru și imprimați stelele cu negru pe

fond alb.

Logo-ul Uniunii Europene și sigla Guvernului României vor utiliza litere de titlu pentru denumirea

instituțiilor finanțatoare/cofinanțatoare: Uniunea Europeană și Guvernul României, respectiv pentru

numele fondului din care se obține finanțare: Next Generation EU.

Tipul de caracter care trebuie utilizat împreună cu sigla Uniunii este Arial (caractere aldine). El oferă un stil simplu și neutru și este disponibil pentru toate limbile UE. Arial este unul dintre tipurile de caractere preinstalate de software-urile Microsoft și Adobe, astfel încât este ușor accesibil tuturor.

Celelalte tipuri de caractere recomandate sunt Auto, Calibri, Garamond, Tahoma, Trebuchet, Ubuntu

și Verdana. Caracterele trebuie să aibă culoarea reflex blue, negru sau alb în funcție de culoarea fondului. Resurse utile:

<https://ec.europa.eu/regional_policy/sources/information/logos_downloadcenter/nextgenerationeu_ro.zip>

Sigla Guvernului este singurul element care poate fi folosit în comunicarea vizuală care implică Guvernul.

Orice alt element sau combinație de elemente folosite pentru a identifica Guvernul României nu sunt permise.

Sigla Guvernului României are următoarele culori principale:

- PANTONE 280C CMYK: 100-72-0-18, RGB: 0-73-144;

- 80% BLACK CMYK 0-0-0-80, RGB: 88-89-91;

- 100% BLACK: CMYK: 0-0-0-100, RGB: 0-0-0

Sigla Guvernului României are următoarele culori secundare:

- PANTONE 300C CMYK: 100-44-0-0, RGB: 0-121-193;

- 20% BLACK CMYK 0-0-0-20, RGB: 209-211-212;

- WHITE: CMYK: 0-0-0-0, RGB: 255-255-255.

**LOGO-UL ȘI SLOGANUL PLANULUI NAȚIONAL DE REDRESARE ȘI REZILIENȚĂ**

• Denumirea completă este Planul Național de Redresare și Reziliență.

• Denumirea scurtă este PNRR.

• Ambele variante de utilizare a numelui sunt corecte și pot fi folosite alternativ.

• Utilizarea corectă a denumirii planului, fie în varianta completă, fie în cea scurtă, este

obligatorie pe toate materialele de comunicare.

Logo-ul va fi folosit pe toate materialele de comunicare aferente proiectelor finanțate din PNRR,

împreună cu logo-ul Uniunii Europene și cu cel al Guvernului României.

Finanțarea oferită de Uniunea Europeană, prin Instrumentul NextGenerationEu va sprijini România în

parcursul accelerat și susținut, în direcția recuperării decalajelor majore în domenii strategice și a

dezvoltării sustenabile a economiei și societății românești.

Compoziție: Logo-ul este compus din două triunghiuri, unul tricolor și cel de-al doilea cu fond

albastru, în care sunt încadrate stelele din drapelul UE, precum și denumirea completă Planul

Național de Redresare și Reziliență.

Codurile de culoare folosite pentru tipar sunt, în descompunere RGB:

Pentru triunghiul tricolor:

- Albastru: RGB: 0-43-127; CMYK: 100-70-0-10; 280c; Web: #0047AB

- Galben: RGB: 252-209-22; CMYK: 0-10-95-0; Pantone: 116c; Web: #FCD116

- Rosu: RGB:206-17-38; CMYK: 0-90-80-5; Pantone: 186c;

Web: #CE1126 Culori:

- Roșu: RGB: 236-28-36 CMYK: C0%-M100%-Y100%-K0% Hex: EC1C24

- Galben: RGB: 255-206-0 CMYK: C0%-M18%-Y100%-K0% Hex: FFCE00

- Albastru: RGB: 0-102-178 CMYK: C100%-M60%-Y0%-K0% Hex: 0066B2

Pentru triunghiul albastru:

PANTONE REFLEX BLUE pentru suprafața triunghiului (descompunere CMYK: 100-80-0-0)

PANTONE YELLOW pentru stele (descompunere CMYK: 0 - 0 -100 - 0)

Pentru textul Planul Național de Redresare și Reziliență se va folosi fontul Calibri și culoarea

albastru (de preferat 0102178 RGB).

Recomandări:

• Este recomandată folosirea logo-ului pe fundal alb sau fond de culoare în acord cromatic. Se

va evita folosirea pe un fond de aceeași culoare cu una dintre culorile siglei.

• Pentru textul Planul Național de Redresare și Reziliență, se va folosi culoarea albastru

(recomandat RGB: 0102178)

• În documente alb-negru, se va folosi varianta alb-negru a siglei, sau varianta sa negativă.

• Pentru a avea impactul și vizibilitatea maxime, nu este obligatoriu ca logo-ul să fie foarte

mare. Este suficientă prezența unui spațiu alb în jurul semnăturii grafice, pentru a o individualiza și a o separa de elementele din jur (marginea paginii, alte logo-uri, elemente grafice etc.). Spațiul liber trebuie să respecte indicațiile din imaginea de mai jos (similare cu cele recomandate în documentul Comisiei Europene referitor la utilizarea emblemei Uniunii Europene: <https://ec.europa.eu/info/sites/info/files/eu_emblem_rules.pd>.

**Slogan - „PNRR: Fonduri pentru România modernă și reformată!”**

Sloganul va fi utilizat pe toate materialele de comunicare ca parte din conținutul acestora, fie la

început (în titlu), fie în conținut. Însă, există câteva situații excepționale când logo-ul PNRR va fi

utilizat fără slogan. În această situație, doar dacă este posibil și se dorește acest lucru, sloganul va

fi afișat pe același material, în altă poziție.

Tiparirea si predarea tirajelor solicitate pentru aceste articole vor fi efectuate în tranșe periodice pe toată durata contractuală, corelat cu stadiul efectiv de implementare a proiectului și a contractelor de lucrări, respectiv de furnizare produse (în cazul autocolantelor și plăcuțelor), pe bază de comandă fermă transmisă de Achizitor Prestatorului în termen cel mult 30 de zile înainte de data de livrare stabilită în Planul de acțiune privind publicitatea proiectului și/sau în Planurile anuale privind măsurile de informare si publicitate.

Prestatorul va macheta, realiza și monta pe structură plăcile/materialele de afisaj aferente panourilor

temporare și a plăcilor permanente corespunzator stadiului de implementare a contractelor de lucrari, pe baza de comandă fermă transmisă de Achizitor cu repectarea termenelor stabilite în Manualul de

Identitate Vizuală în România, după cum urmează:

- pentru panourile temporare: în maximum 4 luni de la data emiterii ordinului de începere a

lucrărilor, acestea urmând să fie expuse pe toata perioada de implementare a proiectului/contractului de lucrări si inca cel mult 3 luni dupa incheierea acestuia;

- pentru placa permanentă: la cel mult 3 luni după finalizarea lucrărilor, momentul finalizării lucrărilor fiind asimilat cu emiterea certificatului de recepție la terminarea lucrărilor.

Prestatorul va acorda sprijin Achizitorului în etapa de intocmire a documentatiei si obținerea avizelor,

inclusiv a autorizațiilor de construire pentru montajul panourilor temporare și a plăcilor permanente și va suporta toate taxele și cheltuielile aferente obținerii avizelor și autorizațiilor de construire necesare,

costuri care vor fi incluse în costurile de producție pentru panouri și plăci, în cadrul Ofertei financiare a Prestatorului.

**Materiale pentru mass media**

Cel puțin la începutul și la finalizarea unui proiect finanțat din PNRR, beneficiarii (instituțiile responsabile de reformă/investiție, administratorii schemelor de grant sau instrumentelor financiare,

beneficiarii cu proiecte de peste 100.000 euro) vor transmite un comunicat de presă cu privire la proiect, către mass media generalistă și/sau presa locală/regională**.**

Emblema Uniunii Europene (cu textul însoțitor, așa cum au fost detaliate anterior), sigla Guvernului României, logo PNRR. În partea de jos: pagina de internet a PNRR https://mfe.gov.ro/pnrr/ și textul „PNRR. Finanțat de Uniunea Europeană –UrmătoareaGenerațieUE”.

• De asemenea, integrat în textul comunicatului (titlu/subtitlu, conținut sau încheiere) va fi folosit sloganul: „PNRR: Fonduri pentru România modernă și reformată!”

La finalul textelor materialelor pentru mass media va fi inclus disclaimerul: „Conținutul acestui material nu reprezintă în mod obligatoriu poziția oficială a Uniunii Europene sau a Guvernului României”.

În cazul comunicatului/anunțului de presă, acesta va conține minimum:

• tipul materialului (comunicat/anunț de presă),

• numele proiectului de reformă/investiție,

• numele beneficiarului,

• obiectivele proiectului,

• valoarea totală a proiectului, inclusiv finanțarea,

• data începerii și finalizării proiectului,

• codul proiectului.

Datele de contact se pun la sfârșitul textului.

Comunicatul/anunțul de presă dat publicității la finalizarea proiectului va conține și informații

despre impactul investiției/reformei la nivelul localității/regiunii.

3.1.2. CERINTE PRIVIND REALIZAREA GRAFICĂ ȘI ELEMENTELE DE CONȚINUT OBLIGATORII PENTRU MATERIALELE PUBLICITARE TIPĂRITE

Toate acțiunile de informare și publicitate ale proiectului vor fi realizate în conformitate cu prevederile

Contractului de Finanțare 42.1/i3/c9 și cu Manualul de Identitate Vizuală, elaborat de MIPE și disponibil la adresa https://mfe.gov.ro/pnrr/

In vederea realizarii machetelor grafice pentru materialele de informare solicitate in cadrul contractului,

Prestatorul va consulta machetele grafice aplicabile în perioada de programare 2014-2020 si 2021-2027,

care prezintă modul particularizat de utilizare a identității vizuale și sunt disponibile, în format editabil, la adresa https:// https://mfe.gov.ro/pnrr/.

Informatiile textuale care vor fi inserate pe materiale vor fi elaborate de catre Achizitor si vor fi furnizate

Prestatorului in termen de cel mult 30 de zile inainte de data de executie prevazuta pentru fiecare produs

solicitat prin contract.

Pentru materialele publicitare tiparite, se solicita prezentarea unui design grafic placut, cu imagini

sugestive, folosite intr-un mod cat mai creativ si modern si in concordanta cu specificul si natura

informatiilor care vor fi inserate pe materiale. Se va avea in vedere crearea unei interfete placute a

produselor, utilizand atat elemente grafice inserate in text, cat si fotografii de o calitate adecvata pentru

tipar. Eventualele costuri pentru drepturile de autor aferente elementelor grafice si imaginilor create si/sau furnizate de Prestator vor cadea exclusiv in responsabilitatea acestuia.

În conformitate cu cerințele MIV, publicațiile tipărite vor afișa, pe fața acestora (coperta 1), setul de sigle obligatorii (sigla UE, sigla Guvernului României și sigla IS, în această ordine). Pe ultima copertă, se va plasa o casetă tehnică, care va conține următoarele informații:

 Titlul proiectului

 Editorul materialului (PET FACTORY SRL.)

 Data publicării (lună și an)

 Sintagma „PNRR. Finanțat de Uniunea Europeană – UrmătoareaGenerațieUE”

 Citatul „Conținutul acestui material nu reprezintă în mod obligatoriu poziția oficială a Uniunii

Europene sau a Guvernului României”.

Distribuirea materialelor informative se va realiza de către Prestator și Achizitor în mod etapizat, în cadrul conferințelor de presă și evenimentelor publice din cadrul proiectului, pentru a asigura corelarea

diseminării lor cu activitățile proiectului și cu măsurile propuse în Strategia de promovare si în Planul de acțiune privind publicitatea proiectului.

Achizitorul va transmite eventualele corecturi, pe care Prestatorul le va efectua, după care va obține bun

de tipar. Prestatorul va produce apoi autocolantele și plăcutele conform specificațiilor tehnice agreate în contract și le va livra Achizitorului pe bază de adresă de livrare, recepția acestora făcându-se pe bază de PV de recepție.

Dimensiunea recomandată a autocolantelor este 100 x 100 mm, și vor include emblema UE, sigla

Guvernului României și sigla Instrumentelor Structurale, numele proiectului, fraza referitoare la programul din care este cofinantat proiectul.

Pentru proiectele a căror valoare nu depășește 500.000 euro, se va aplica la sediul de implementare al proiectului un afiș/panou de dimensiunea A2 care va fi confecționat dintr-un material rezistent (ex. carton plastifiat sau aluminiu).

Dacă se deteriorează din cauza condițiilor meteo sau este vandalizat, acesta se va înlocui în maxim 15 zile lucrătoare. Acest afiș se va instala într-un loc ușor vizibil publicului, respectiv la intrarea principală în clădire. Pe afișul respectiv vor fi incluse următoarele sigle în partea de sus, de la stânga la dreapta:

a. logo-ul Uniunii Europene, inclusiv textul: „Finanțat de Uniunea Europeană NextGenerationEU”,

b. sigla Guvernului României;

c. logo-ul PNRR și sloganul;

d. logo-ul beneficiarului;

e. numele proiectului;

f. numele beneficiarului;

g. obiectivul proiectului;

h. valoarea totală a proiectului, respectiv a contribuției comunitare a proiectului;

i. termenul de finalizare, conform contractului de finanțare;

j.textul: „„PNRR. Finanțat de Uniunea Europeană – UrmătoareaGenerațieUE””. **Informațiile care trebuie incluse obligatoriu pe o placă permanentă sunt**:

a. logo-ul Uniunii Europene, inclusiv textul: „Finanțat de Uniunea Europeană NextGenerationEU”,

b. sigla Guvernului României;

c. logo-ul PNRR;

d. logo beneficiar;

e. numele proiectului;

f. denumirea beneficiarului;

g. obiectivul proiectului (dacă obiectivul proiectului are un text foarte lung, se va face un

rezumat al acestuia care să aibă circa 80-100 de caractere);

h. valoarea totală a proiectului, respectiv a contribuției comunitare;

i. termenul de finalizare, conform contractului de finanțare;

j. textul: „PNRR. Finanțat de Uniunea Europeană – UrmătoareaGenerațieUE.

Denumirea proiectului, obiectivul principal al acestuia (sumar/pe scurt), logo UE împreună cu

textul „PNRR. Finanțat de Uniunea Europeană – UrmătoareaGenerațieUE” trebuie să ocupe cel puțin

25% din panoul respectiv.Prestatorul va sprijini Achizitorul în demersurile de obtinere a tuturor avizelor/autorizatiilor necesare montarii, inclusiv a autorizatiilor de construire și va suporta toate cheltuielile aferente acestora și va asigura montarea panourilor și plăcilor pe structura metalică. Executarea structurii pentru sustinerea panourilor și a plăcilor este în sarcina Antreprenorilor carora le vor fi atribuite contractele de lucrari.

Prestatorul va asigura sprijin pentru întocmirea documentatiilor tehnice în vederea obtinerii certificatelor de urbanism, avizelor, acordurilor, autorizatiilor necesare montarii panourilor și plăcilor, cu respectarea prevederilor Manualului de Identificare Vizuală.

Panourile de afisare temporară vor fi instalate in locuri usor vizibile publicului, in apropiere de locatia

proiectului. In cazul in care proiectul este implementat in mai multe locatii, se va amplasa cel putin un

panou per localitate/locatie. Panoul va fi expus in maxim 4 luni de la data emiterii ordinului de incepere a lucrarilor. De asemenea, acestea vor fi expuse pe toata perioada de implementare a proiectului/contractului de lucrari si inca cel mult 3 luni dupa incheierea acestuia. Urmatoarele elemente

de informare vor fi prezentate in mod obligatoriu pe panouri, dupa cum urmeaza:

a. logo-ul Uniunii Europene, inclusiv textul: „Finanțat de Uniunea Europeană NextGenerationEU”,

b. sigla Guvernului României;

c. logo-ul PNRR;

d. logo beneficiar;

e. numele proiectului;

f. denumirea beneficiarului;

g. obiectivul proiectului (dacă obiectivul proiectului are un text foarte lung, se va face un

rezumat al acestuia care să aibă circa 80-100 de caractere);

h. valoarea totală a proiectului, respectiv a contribuției comunitare;

i. termenul de finalizare, conform contractului de finanțare;

j. textul: „PNRR. Finanțat de Uniunea Europeană – UrmătoareaGenerațieUE.

 obiectivele proiectului.

Pentru placa permanentă, urmatoarele elemente de informare vor fi prezentate in mod obligatoriu, astfel:

 sigla Uniunii Europene;

 sigla Guvernului Romaniei;

 logo-ul PNRR;

 titlul proiectului/investitiei.

Placile pentru amplasare permanenta vor inlocui panourile de afisare temporara la cel mult 3 luni dupa

finalizarea proiectului. Momentul finalizarii proiectului este asimilat, pentru proiectele de lucrari, cu

emiterea certificatului de receptie la terminarea lucrarilor.

Atat pentru afisajul temporar cat si pentru cel permanent, Prestatorului ii va reveni sarcina realizarii doar a placii/suprafetei de afisaj, precum si montarea acesteia pe panou/ placă. Responsabilitatea executarii structurii metalice, incluzand fundatia acesteia si montarea panourilor/ plăcilor revine Antreprenorilor contractelor de lucrari.

Placa permanentă va avea o dimensiunile minime de 80 cm x 50 cm și va fi instalată la locația

proiectului sau la sediul beneficiarului care a achiziționat bunurile, într-un loc vizibil, respectiv

intrarea principală în clădire. Placa permanentă care se va instala pe drumuri reabilitate prin

proiecte finanțate din PNRR, va avea dimensiunile minime de 1,5m x 2m.

Placa permanentă va rămâne instalată pe o perioadă de 2 ani de la data închiderii oficiale a PNRR.

**Autocolante**

În cazul achizițiilor de echipamente (mijloace fixe care depășesc valoarea de 2.500 lei și au o durată

de viață mai mare de un an) este obligatorie aplicarea, la loc vizibil, a unui autocolant care să conțină

următoarele elemente informative obligatorii: logo-ul Uniunii Europene, inclusiv textul: „Finanțat de

Uniunea Europeană NextGenerationEU”,sigla Guvernului României, logo PNRR. Materialul se va alege astfel încât să se asigure durabilitatea în timp și la condițiile meteo.

Autocolantele vor fi plasate pe partea cea mai vizibilă pentru public a obiectelor pe care se aplică.

În funcție de spațiul disponibil, se poate aplica autocolantul de 300mm x 300mm sau cel de

100mm x 100mm. Pentru rezistența la condițiile meteo sunt recomandate autocolantul PVC și lăcuirea UV. Autocolantele/plăcuțele se amplasează în maxim 30 zile de la data achiziției și se păstrează cel puțin doi ani de la finalizarea proiectului. Autocolantele pot fi realizate și în varianta alb/negru.

3.1.3. TERMENE DE EXECUȚIE ȘI LIVRARE MATERIALELE PUBLICITARE TIPĂRITE

Machetele grafice in format electronic ale materialelor informative tiparite vor fi predate Achizitorului, in termen de cel mult 7 zile de la data primirii de catre Prestator a informatiilor textuale care vor fi inserate pe materiale, in vederea verificarii si acordarii Bun de tipar.

Machetele grafice se vor supune verificarii Beneficiarului Pet Factory SRL care va acorda Bun de tipar in scris, pe mostrele de proba acceptate.

În cazul în care există neclarități în ceea ce privește prevederile Manual de Identificare Vizuala, Beneficiarul va contacta experții de comunicare desemnați pentru programele operaționale la nivelul unității de comunicare.

Termenul de executie al fiecaruia dintre produsele prevazute in cadrul art. 3.1, dupa primirea in scris,

pentru respectivul produs, a mentiunii Bun de tipar, este de 10 zile.

Materiale publicitare solicitate prin contract se vor preda Achizitorului, pe bază de PV de recepție semnat de reprezentantul Prestatorului, iar în cazul panourilor și plăcilor permanente, acestea se vor livra și monta pe amplasamentele comunicate de Achizitor.

3.2. MATERIALE DE INFORMARE ȘI PUBLICITATE PENTRU CAMPANIA MEDIA

3.2.1. DESCRIEREA TEHNICĂ A SERVICIILOR DE PRODUCȚIE ȘI DIFUZARE MATERIALE DE INFORMARE ȘI PUBLICITATE PENTRU CAMPANIA MEDIA

|  |  |  |  |  |
| --- | --- | --- | --- | --- |
| Nr. crt | Denumire produs | Cantitate (buc) | Caracteristici tehnice | Servicii  solicitate |
| 1 | Comunicat/  Anunt de presă  intr-un ziar  regional /national | 1 | Publicare comunicat/Anunt de presă pe perioada implementarii proiectului (cu privire la stadiu/ etape de implementare a proiectului) intr-un ziar regional/national.  Formatul comunicatelor va fi agreat cu  Beneficiarul. Comunicatele de presa vor  respecta prevederile MIV.  Fiecare comunicat va avea 1 aparitie intr-un ziar regional/national tiparit sau online | - machetare  - publicare  - raportare |
| 2 | Comunicat/ anunț  de presă de  finalizare a  proiectului | 1 | Publicare comunicat/ anunt de presa de  finalizare a proiectului. Formatul  comunicatelor va fi agreat cu Beneficiarul.  Comunicatele de presa vor respecta  prevederile MIV. | - machetare  - publicare  - raportare |

4. LOGISTICĂ ȘI PLANIFICARE

4.1. LOCUL DESFĂȘURĂRII

Contractul are o acoperire si un loc de desfasurare locale, si anume Sat Afumaţi, Comuna Afumaţi, SPATIUL PET FACTORY, IMOBILUL BUN4, CTPARK BUCHAREST NORD, IN SUPRAFATA DE 13.753 MP, Județ Ilfov, ZONA BUCUREȘTI- ILFOV, ROMANIA, Romania.

4.2. DATA DEMARĂRII ȘI DURATA DE EXECUȚIE

Ordinul de incepere va fi emis dupa semnarea contractului de catre toate partile. Durata contractului va fi de 8 luni, cu posibilitate prelungire pana la 28 februarie 2026.,dar fara a depasi durata Contractului principal incheiat intre Achizitor si Beneficiar. In eventualitatea foarte probabila de extindere a contractului intre Achizitor si Beneficiar, prezentul contract se va extinde cu aceeasi perioada.

Activitatile contractuale vor fi implementate incepand cu data semnarii contractului.

4.3. CALENDAR DE IMPLEMENTARE A CONTRACTULUI

|  |  |  |  |
| --- | --- | --- | --- |
| Nr.crt | Denumire material publicitar | Nr.de bucati | Termen de realizare si livrare |
| 1 | Fluturasi | 20 | in maximum 10 zile de la data acordarii Bun de tipar – grafica PNRR  (în tranșe corespunzătoare stadiului efectiv de implementare a contractelor de lucrări) |
| 2 | Pliante | 20 | in maximum 10 zile de la data acordarii Bun de tipar – grafica PNRR  (– finalizarea contractului) |
| 3 | Afise | 10 | in maximum 10 zile de la data acordarii Bun de tipar |
| 4 | Autocolante si/sau placute | 10 | Autocolante pentru colantari mari 100x100mm – 10 bucati  Dupa acordarea bunului de tipar.  Produsele se vor livra in transe, pe baza de comandă fermă transmisă de Achizitor, in functie de finalizarea contractelor de furnizare si executie. |
| 5 | Placa pentru amplasare  permanenta | 1 | corespunzator stadiului de finalizare a contractelor de lucrari, pe baza de comandă fermă transmisă de Achizitor  Parte din aceste bunuri vor fi comandate dupa finalizarea programului de investitii PNRR (  sfarsitul lunii februarie 2026). |
| 6 | Publicare comunicat/  Anunt pe perioada  implementarii proiectului (cu  privire la stadiu/ etape de  implementare a proiectului) intr-un  ziar regional /national | 1 | corespunzator stadiului de implementare a contractelor de lucrari, pe baza de comandă fermă transmisă de Achizitor |
| 7 | Publicare comunicat/ anunt de  presa de finalizare a proiectului | 1 | la finalizarea proiectului |

Intocmit ,

PET FACTORY SRL